**Ministru kabineta noteikumu projekta „Grozījumi Ministru kabineta 2009.gada 15.septembra noteikumos Nr.1065 „Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības pakalpojumu kooperatīvo sabiedrību attīstības veicināšanai””**

 **sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Ministru kabineta iekārtas likuma 31.panta pirmās daļas 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2009.gada 15.septembrī tika apstiprināti MK noteikumi Nr.1065, kuri noteica atbalsta piešķiršanas nosacījumus apgrozāmo līdzekļu aizdevumiem un investīciju aizdevumiem, kā arī noteica, ka aizdevumus sniegs valsts akciju sabiedrības „Latvijas attīstības finanšu institūcija Altum” (turpmāk – sabiedrība Altum). Programmas apjoms atbilstoši MK noteikumiem Nr.1065 ir 202 milj. *euro*. Programmas faktiskā realizācija tika uzsākta 2010.gada februārī, piesaistot Eiropas Investīciju bankas finansējumu 100 milj. *euro* apmērā (programmas realizācijai netiek izmantoti ne valsts budžeta, ne ES fondu līdzekļi). Līdz 2014.gada maijam programmas ietvaros sabiedrība Altum ir apstiprinājusi 948 projektus par kopējo summu 66,6 milj. *euro* apmērā, savukārt, noslēgto līgumu skaits ir 909 par kopējo summu 59,2 milj *euro*.Tā kā atbalsts valsts atbalsta programmas ietvaros MK noteikumu Nr.1065 7.1. un 7.2.apakšpunktā minētajiem saimnieciskās darbības veicējiem tiek piešķirts kā *de minimis* atbalsts, līdz šim atbalsta piešķiršana notika saskaņā ar Komisijas 2006.gada 15.decembra Regulu (EK) Nr. 1998/2006 par Līguma 87. un 88. panta piemērošanu *de minimis* atbalstam (turpmāk – Komisijas Regula Nr. 1998/2006), savukārt atbalsts 7.3.apakšpunktā minētajiem saimnieciskās darbības veicējiem apgrozāmo līdzekļu aizdevumiem līdzšinēji notika saskaņā ar Komisijas 2007.gada 20.decembra Regulu Nr. 1535/2007 par EK Līguma 87. un 88.panta piemērošanu *de minimis* atbalstam lauksaimniecības produktu ražošanas nozarē (Eiropas Savienības Oficiālais Vēstnesis, 2007.gada 21.decembris, Nr. L 337) (turpmāk – Komisijas Regula Nr. 1535/2007). Ņemot vērā Komisijas Regulas Nr.1998/2006 6.pantu, kas nosaka, ka Komisijas Regulu Nr.1998/2006 piemēro līdz 2013.gada 31.decembrim (attiecīgi Komisijas Regulas Nr.1535/2007 7.pants) un 5.panta 3.punktu, kas nosaka, ka Komisijas Regulas Nr.1998/2006 spēkā esamības laika beigās jebkuru *de minimis* atbalstu, kurš atbilst Komisijas Regulas 1998/2006 nosacījumiem (attiecīgi Komisijas Regulas 1535/2007 6.panta 3.punkts), var likumīgi īstenot turpmākajos sešos mēnešos, ar 2013.gada 10.decembra grozījumiem MK noteikumos Nr.1065, tika pagarināts programmas īstenošanas termiņš līdz 2014.gada 30.jūnijam.Tā kā 2014.gada 1.janvārī stājās spēkā jaunais *de minimis* atbalsta regulējums - 2013.gada 18.decembra Komisijas Regula (ES) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352) (turpmāk – Komisijas Regula Nr. 1407/2013) un Komisijas 2013.gada 18.decembra Regula (ES) Nr. 1408/2013 par Līguma par Eiropas Savienības darbību 107. un 108.panta piemērošanu *de minimis* atbalstam lauksaimniecības nozarē” (turpmāk – Komisijas Regula Nr. 1408/2013), EM ir veikusi grozījumus MK noteikumos Nr.1065, pielāgojot noteikumu regulējumu Komisijas Regulai Nr.1407/2013 un Komisijas Regulai Nr.1408/2013, kā arī pagarinājusi apgrozāmo līdzekļu un investīciju aizdevumu līgumu noslēgšanas termiņu 7.1. un 7.2. apakšpunktā minētajiem saimnieciskās darbības veicējiem līdz 2015.gada 31.oktobrim. Komisijas Regulas Nr.1407/2013 nosacījumi ir saskanīgi ar Regulas Nr.1998/2006 nosacījumiem, kā arī Komisijas Regulas Nr.1408/2013 nosacījumi ir saskanīgi ar Komisijas Regulas Nr.1535/2007 nosacījumiem, turklāt atšķirībā no Komisijas Regulas Nr.1998/2006 Komisijas Regulā Nr.1407/2013, kā arī atšķirībā No Komisijas Regulas Nr.1535/2007 Komisijas Regulā Nr.1408/2013 kā vienīgais ierobežojums atbalsta saņemšanai ir gadījumā, ja uzņēmumam piemērots maksātnespējas process vai tas neatbilst normatīvajos aktos noteiktiem kritērijiem, lai tam pēc kreditoru pieprasījuma piemērotu kolektīvu maksātnespējas procedūru (paredzēts MK noteikumu Nr.1065 10.2.1..punktā). Ņemot vērā, ka iepriekšējos divos kalendāros gados atbalsts programmas ietvaros varētu būt ticis sniegts saskaņā ar Komisijas Regulu Nr. 1998/2006 vai Komisijas Regulu Nr.1535/2007, noteikumu projektā noteikts, ka finansiālā atbalsta pieteicējam jāsniedz informācija sabiedrībai Altum par jebkuru citu *de minimis* atbalstu, neminot konkrētas regulas numuru un izdošanas gadu.Investīciju aizdevumi MK noteikumu Nr.1065 7.3.apakšpunktā minētajiem saimnieciskās darbības veicējiem tiek sniegti saskaņā ar Komisijas 2006.gada 15.decembra Regulu (EK) Nr. 1857/2006 par Līguma 87. un 88.panta piemērošanu attiecībā uz maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr.70/2001 (turpmāk – Regula Nr.1857/2006), kuras 23.pants nosaka, ka Regulu Nr.1857/2006 piemēro no 2007. gada 1. janvāra līdz 2014. gada 30. jūnijam, savukārt 23.panta 3.punkts nosaka, ka atbalsta shēmām, kuras ir atbrīvotas saskaņā ar Regulu Nr.1857/2006 , atbrīvojumu piemēro sešus mēnešus pēc Regulas Nr.1857/2006 darbības beigšanās datuma, t.i. līdz 2014.gada 31.decembrim. Tādējādi Ekonomikas ministrija ir veikusi grozījumus MK noteikumos Nr.1065, pagarinot investīciju aizdevumu līgumu noslēgšanas termiņu 7.3.apakšpunktā minētajiem saimnieciskās darbības veicējiem līdz 2014.gada 31.decembrim.Ņemot vērā, ka ar 2014.gada 1.janvāri valsts A/S „Latvijas Hipotēku un zemes banka” tika mainīts nosaukums uz Altum, noteikumu projektā ir grozīts finansiālā atbalsta sniedzēja nosaukums. Ņemot vērā, ka 2014.gada 21.maijā Komisija pieņēma jauno vispārējo grupu atbrīvojumu regulu (Komisijas 2014.gada 17.jūnija Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, L 187) (turpmāk – Komisijas Regula Nr.651/2014) MK noteikumu projektā ir grozīts 7.2.apakšpunkts, izsakot to jaunā redakcijā, kā arī grozīts 34.2.apakšpunkts. Papildus Ekonomikas ministrija ar šo noteikumu projekta grozījumiem ierosina izveidot atsevišķu garantiju un procentu likmes subsīdijas fondu (iekšēji nodalīts uzskaites konts sabiedrībā Altum) 2,5 milj*. euro* apmērā, kas tiks finansēts no 2004.-2006.gada Eiropas Savienības fondu plānošanas perioda 2.4.1. nacionālās programmas „Aizdevumi (t.sk.mikrokredīti) komercdarbības uzsākšanai” atmaksu publiskā finansējuma daļas. Uz 2013.gada 31.decembri 2004.-2006.gada Eiropas Savienības fondu plānošanas perioda 2.4.1. nacionālās programmas „Aizdevumi (t.sk.mikrokredīti) komercdarbības uzsākšanai” aktivitātes ietvaros brīvie līdzekļi sastādīja 5 150 796 *euro* apmērā, kur publiskais finansējums ir 50% jeb 2 575 398 *euro*. Šāds atmaksu izmantošanas modelis nav pretrunā ar Eiropas Savienības un Kohēzijas fondu regulējošajiem Eiropas un nacionālajiem normatīvajiem aktiem. Saskaņā ar Padomes Regulas (EK) Nr.1260/1999 (1999.gada 21.jūnijs), ar ko paredz vispārīgus noteikumus par struktūrfondiem 28.panta 3.punktu, kas nosaka, ka palīdzību, ko atmaksā vadošajai iestādei vai citai valsts iestādei, atkal piešķir tam pašam mērķim. Tādējādi Ekonomikas ministrija slēgs līgumu ar sabiedrību Altum par šo atmaksu atkārtotu izmantošanu.No procentu likmes subsīdiju un garantiju fonda, kas tiks izveidots sabiedrībā Altum, procentu likmes subsīdijas būs pieejamas noteikumu 7.2. apakšpunktā minētajiem saimnieciskās darbības veicējiem kopā ar III sadaļā minēto investīciju aizdevumu (nelauksaimniekiem) 50% apmērā no kopējā procentu maksājumos paredzētā maksājuma, ja tas aizdevuma pieteikuma iesniegšanas dienā nebūs uzsācis saimniecisko darbību vai to ir uzsācis ne agrāk kā pirms pieciem gadiem. Savukārt garantijas būs pieejamas paaugstināta riska (ar nepietiekamu nodrošinājuma apmēru) projektu kreditēšanā, t.i. no procentu likmes subsīdiju un garantiju fonda tiks garantēti aizdevumi 65% apmērā, ja 7.2.apakšpunktā (nelauksaimniekiem) minētais saimnieciskās darbības veicējs pieteiksies investīciju aizdevumam un tas darbosies apstrādes rūpniecības nozarē (NACE 2. red. C sadaļa). Savukārt, ja noteikumu 7.2.apakšpunktā minētais saimnieciskās darbības veicējs pieteiksies investīciju aizdevumam un tas darbosies apstrādes rūpniecības nozarē (NACE 2. red. C sadaļa), lai veiktu ieguldījumus infrastruktūrā, tiek noteikts garantijas apjoms līdz 80% apmērā no aizdevuma atlikuma. Tādējādi tiks mazināta tirgus nepilnība un saimnieciskās darbības veicējiem būs pieejamāki investīciju aizdevumi savas darbības paplašināšanai un komercdarbībai nepieciešamās infrastruktūras izveidei.Ņemot vērā, ka pieejamais finansējums procentu likmju subsīdijām un garantijām ir ierobežots (2,5 miljoni *euro*), tiek ierobežots garantiju saņēmēju loks, lai būtu iespējams nodrošināt garantijas prioritārai nozarei – apstrādes rūpniecībai, kas ir viena no galvenajām tautsaimniecības produktivitātes pieaugumu virzošajām nozarēm. Apstrādes rūpniecība ir nozare, kas visciešāk saistīta ar citām tautsaimniecības nozarēm, tādejādi valsts līmenī ir svarīgi atbalstīt apstrādes rūpniecību. Lai arī 2008./2009. gada finanšu krīze ir beigusies, tomēr daudziem apstrādes rūpniecības nozares uzņēmumiem joprojām problēmas rada komercbanku nodrošinājuma prasības, kur krīzes laikā nodrošinājuma vērtība (it sevišķi industriālajam nekustamajam īpašumam ārpus Rīgas) būtiski samazinājās. Tādejādi, nodrošinot, ka šīs programmas ietvaros apstrādes rūpniecības nozares uzņēmumi var saņemt garantijas, tiek risināta nodrošinājuma nepietiekamības problēma, būs iespējams saņemt aizdevumus ar samazinātām prasībām uz nodrošinājumu, daudziem komersantiem būs iespējams realizēt attīstības projektus, kas krīzes laikā atlikti uz vēlāku laiku.  Papildus informējam, ka garantiju kompensācijas izmaksas kārtība tiks atrunāta līgumā, kas tiks slēgts starp sabiedrību Altum un Ekonomikas ministriju.  Ņemot vērā, ka 2.2.1.3.aktivitāte “Garantijas komersantiem konkurētspējas uzlabošanai” ir slēgta un tās ietvaros vairs netiek izsniegtas jaunas garantijas, aktualitāti ir zaudējis noteikumu 33.punktu un tas tiek dzēsts.Ņemot vērā augstākminēto, noteikumu projekts paredz:1. pielāgot noteikumos jauno *de minimis* Regulu Nr.1407/2013 un Regulu Nr.1408/2013 ;
2. pagarināt apgrozāmo līdzekļu aizdevumu līgumu noslēgšanas beigu termiņu līdz ir 2015.gada 31.oktobrim;
3. pagarināt investīciju aizdevumu līgumu noslēgšanas beigu termiņu 7.1. un 7.2.apakšpunktā minētajiem saimnieciskās darbības veicējiem līdz 2015.gada 31.oktobrim, savukārt 7.3.apakšpunktā minētajiem saimnieciskās darbības veicējiem līdz 2014.gada 31.decembrim;
4. piešķirt sabiedrībai Altum 2,5 milj. *euro* finansējumu no 2004.-2006.gada ES fondu perioda atmaksu publiskās daļas;
5. izveidot procentu likmes subsīdijas un garantiju fondu un noteikt, kam tiek piešķirti līdzekļi no šī fonda;
6. klientu ērtībai noapaļot pieejamo aizdevumu summas.
 |
| 3. | Projekta izstrādē iesaistītās institūcijas | Projekts šo jomu neskar.  |
| 4. | Cita informācija | Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. |  Saistības pret Eiropas Savienību | Ar tiesību akta projektu tiek ieviesta:* Komisijas 2013.gada 18.decembra Regula (ES) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352);
* Komisijas 2013.gada 18.decembra Regula (ES) Nr. 1408/2013 par Līguma par Eiropas Savienības darbību 107. un 108.panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013.gada 24.decembris, Nr. L 352);
* Komisijas 2014.gada 17.jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, L 187)
 |
|  2. |  Citas starptautiskās saistības | Projekts šo jomu neskar. |
|  3. |  Cita informācija | Uz noteikumu 1.25. punktu (ar ko papildina noteikumus ar 39., 40., 41.punktu un 2.pielikumu) attiecināms Komisijas paziņojums par EK līguma 87. un 88.panta piemērošanu valsts atbalstam garantiju veidā Nr.2008/C 155/02 (OV C 155, 20.06.2008., lpp. 0010 - 0022) 3.2. un 3.3.punkts |

|  |
| --- |
| **1.tabula****Tiesību akta projekta atbilstība ES tiesību aktiem** |
|  Attiecīgā ES tiesību akta datums, numurs un nosaukums |  Ar normatīvo aktu tiek ieviestas Eiropas Savienības tiesību akta prasības: * Komisijas Regula Nr.1407/2013;
* Komisijas Regula Nr.1408/2013;
* Komisijas Regula Nr. 651/2014
 |
|  A |  B |  C |  D |
|  Attiecīgā ES tiesību akta panta numurs (uzskaitot katru tiesību aktavienību – pantu, daļu, punktu, apakšpunktu) |  Projekta vienība, kas pārņem vai ievieš katru šīs tabulas A ailē minēto ES tiesību akta vienību |  Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā |  Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu. Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Komisijas regulas Nr.1407/2013 8.pants* | *Noteikumu projekta 1.6.punkts (ar ko groza MK noteikumu Nr.1065 6. punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1408/2013 8.pants* | *Noteikumu projekta 1.6.punkts (ar ko groza MK noteikumu Nr.1065 6. punktu).* | *ieviesta pilnībā* | *neparedz stingrākas prasības* |
| *Komisijas Regulas Nr.651/2014 1.pielikums* | *Noteikumu projekta 1.7.punkts (ar ko groza MK noteikumu Nr.1065 7.2.apakšpunktu).* | *ieviesta pilnībā* | *neparedz stingrākas prasības* |
| *Komisijas regulas Nr.1407/2013 4.panta 3.punkta a) daļa* | *Noteikumu projekta 1.9.punkts (Ar ko groza MK noteikumu Nr.1065 10.2.punktu), 1.25.punkts (ar ko papildina MK noteikumu 39.punktu)* | *ieviesta pilnībā* | *neparedz stingrākas prasības* |
| *Komisijas regulas Nr.1408/2013 4.panta 3.punkta a) daļa* | *Noteikumu projekta 1.9.punkts (Ar ko groza MK noteikumu Nr.1065 10.2.punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1407/2013 6.panta 1.punkts*  | *Noteikumu projekta 1.11.punkts (ar ko groza MK noteikumu Nr.1065 14.1 .punktu), 1.25.punkts (ar ko papildina MK noteikumu 38.punktu)* | *ieviesta pilnībā* | *neparedz stingrākas prasības* |
| *Komisijas regulas Nr.1408/2013 6.panta 1.punkts*  | *Noteikumu projekta 1.11.punkts (ar ko groza MK noteikumu Nr.1065 15.1.punktu); 1.15.punkts (ar ko groza MK noteikumu Nr.1065 21.punktu); 1.25.punkts (ar ko papildina MK noteikumu Nr.1065 40. un 41.punktu)* | *ieviesta pilnībā* | *neparedz stingrākas prasības* |
| *Komisijas regulas Nr.1407/2013 1.pants*  | *Noteikumu projekta 1.11.punkts (ar ko groza MK noteikumu Nr.1065 14.2.punktu), 1.15.punkts (ar ko groza MK noteikumu Nr.1065 21.punktu* | *ieviesta pilnībā* | *neparedz stingrākas prasības* |
| *Komisijas regulas Nr.1408/2013 1.pants* | *Noteikumu projekta 1.11.punkts (ar ko groza MK noteikumu Nr.1065 15.2 .punktu)*  | *ieviesta pilnībā* | *neparedz stingrākas prasības* |
| *Komisijas regulas Nr.1407/20136 3.panta 2.punkts* | *Noteikumu projekta 1.13.punkts (Ar ko groza MK noteikumu Nr.1065 19.1. punktu), 1.19.punkts (ar ko groza MK noteikumu Nr.1065 29.1.punktu* | *ieviesta pilnībā* | *neparedz stingrākas prasības* |
| *Komisijas regulas Nr.1408/20136 3.panta 2.punkts* | *Noteikumu projekta 1.13.punkts (Ar ko groza MK noteikumu Nr.1065 19.2. punktu); 1.25.punkts (ar ko papildina MK noteikumu Nr.1065 42.punktu)* | *ieviesta pilnībā* | *neparedz stingrākas prasības* |
| *Komisijas regulas Nr.1407/2013 2.pants* | *Noteikumu projekta 1.14.punkts (Ar ko papildina MK noteikumu Nr.1065 19.1. punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1408/2013 2.pants* | *Noteikumu projekta 1.14.punkts (Ar ko papildina MK noteikumu Nr.1065 19.1. punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1407/2013 5.panta 1.punkts*  | *Noteikumu projekta 1.20.punkts (Ar ko groza MK noteikumu Nr.1065 32.1.. punktu), 1.22. punkts (ar ko groza MK noteikumu Nr.1065 34.1.punktu)* | *ieviesta pilnībā* | *neparedz stingrākas prasības* |
| *Komisijas regulas Nr.1408/2013 5.panta 1.punkts* | *Noteikumu projekta 1.20.punkts (Ar ko groza MK noteikumu Nr.1065 32.2.. punktu), 1.22. punkts (ar ko groza MK noteikumu Nr.1065 34.1.punktu)* | *ieviesta pilnībā* | *neparedz stingrākas prasības* |
| *Komisijas regulas Nr. 651/2014 8.pants* | *Noteikumu projekta 1.23.punkts (ar ko groza MK noteikumu Nr.1065 34.2.punktu; 1.25.punkts (ar ko papildina MK noteikumu Nr.1065 43. un 44.punktu)* | *ieviesta pilnībā* | *neparedz stingrākas prasības* |
| *Komisijas regulas Nr.1407/2013 6.panta 3.punkts*  | *Noteikumu projekta 1.24.punkts (Ar ko groza MK noteikumu Nr.1065 37.. punktu)* | *ieviesta pilnībā* | *neparedz stingrākas prasības* |
| *Komisijas regulas Nr.1408/2013 6.panta 3.punkts*  | *Noteikumu projekta 1.24.punkts (Ar ko groza MK noteikumu Nr.1065 37.. punktu)* | *ieviesta pilnībā* | *neparedz stingrākas prasības* |
| *Komisijas regulas Nr.1408/2013 6.panta 4.punkts* | *Noteikumu projekta 1.25.punkts (ar ko papildina MK noteikumu 45.punktu)* |  |  |
|  Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? |  *Projekts šo jomu neskar.* |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | *Projekts šo jomu neskar.* |
|  Cita informācija |  *Nav.* |

|  |
| --- |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
|  Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – jānorāda tā pati informācija, kas prasīta instrukcijas 57.1.apakšpunktā un jau tikusi norādīta arī V sadaļas 2.punkta ietvaros |
|  A |  B |  C |
|  Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei |  Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību. Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde |  Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā |
|  *Projekts šo jomu neskar.* |  *Projekts šo jomu neskar.* |  *Projekts šo jomu neskar.* |
|  Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām |  *Projekts šo jomu neskar.* |
|  Cita informācija |  *Nav.* |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | MK noteikumu projekta izpildi nodrošinās EM un sabiedrība Altum. |
| 2. | Projekta izpildes ietekme uz pārvaldes funkcijām | MK noteikumu projekta izpilde tiks nodrošināta EM un sabiedrības Altum esošo funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | MK noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | MK noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | MK noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

**Anotācijas II, III, IV, VI sadaļa – projekts šo jomu neskar**

Ekonomikas ministrs V.Dombrovskis

Vīza: valsts sekretārs M.Lazdovskis

08.07.2014. 11:51

2628

E.Dlohi

67013082, Elina.Dlohi@em.gov.lv